128 ຄົນ ຕາຍ ຍ້ອນລົມພາຍຸ ທີ່ລັດ Alabama
ມີ 128 ຄົນເສຍຊີວິດ ຍ້ອນລົມພາຍຸ ທີ່ລັດ Alabama ໃນພາກຕາເວັນອອກສຽງໃຕ້ ຂອງສະຫະລັດ
ເຈົ້າໜ້າທີ່ລັດ Alabama ກ່າວວ່າມີ 128 ຄົນເສຍຊີວິດ ຍ້ອນລົມພາຍຸ ແລະລົມຫົວກຸດ ຫລື Tornado ຂະໜາດ ແຮງຈຳນວນນຶ່ງໃນມື້ວັນພຸດວານນີ້ຊຶ່ງເປັນສະພາບອາ ກາດປັ່ນປ່ວນຢູ່ໃນບໍລິເວນສ່ວນໃຫຍ່ ໃນພາກຕາເວັນ ອອກສຽງໃຕ້ຂອງສະຫະລັດ ຫ້ອງການຂອງຜູ້ປົກຄອງລັດ Alabama ໄດ້ໃຫ້ໂຕ ເລກລ່າສຸດກ່ຽວກັບພວກເສຍຊີວິດ ໃນວັນພະຫັດມື້ນີ້ ປັດຈຸບັນລະບົບລົມພາຍຸດັ່ງກ່າວພວມເຄື່ອນຍ້າຍໄປທາງ ທິດເໜືອໂດຍຜ່ານລັດ Virginia, West Virginia ແລະ Maryland ບ່ອນທີ່ໄດ້ມີການຕິດຕາມຊີ້ງຊອມເບິ່ງລົມ ຫົວກຸດ ແລະໄດ້ມີການປະກາດເຕືອນໃຫ້ປະຊາຊົນລະ ວັງໄພ ຂະນະທີ່ພັດໄປນັ້ນ ລະບົບລົມພາຍຸທີ່ວ່ານີ້ ໄດ້ຖະຫລົ່ມ ປະຊາຄົມຕ່າງໆທີ່ຢູ່ຕາມທິດທາງດ້ວຍຝົນຕົກໜັກ ມີໝາກ ເຫັບຕົກຂະໜາດໜ່ວຍກອັຟ ຕົ້ນໄມ້ໂຄ່ນທັບເຮືອນເຄື່ອນທີ່ ຫຼື Trailer ແລະປັ່ນວັດຖຸຂະໜາດໜັກຕ່າງໆຂຶ້ນສູ່ອາກາດຄືກັນກັບເຄື່ອງຫຼິ້ນ ບ່ອນທີ່ໄດ້ຮັບຄວາມເສຍຫາຍຮ້າຍແຮງສຸດ ແມ່ນເມືອງ Tuscaloosa ໃນລັດ Alabama ຊື່ງເຈົ້າຄອງກຳແພງເມືອງເວົ້າວ່າລົມຫົວກຸດໄດ້ທຳລາຍຫລາຍໆເຂດຂອງເມືອງຕິດຕໍ່ກັນ ໄປຢ່າງຮາບຄາບ ນອກນັ້ນຍັງມີລາຍງານວ່າໄດ້ເກີດລົມຫົວກຸດຢູ່ທີ່ເມືອງ Birhingham ໃນລັດ Alabama ຜູ້ປົກຄອງລັດ Alabama ທ່ານ Robert Brantley ກ່າວຕໍ່ພວກນັກຂ່າວໃນຄືນວັນພຸດ ນີ້ວ່າ ພາຍຸເຫຼົ່ານີ້ແມ່ນຮ້າຍແຮງເປັນອັນຕະລາຍເຖິງຕາຍ ແລະເຕືອນວ່າ ອາດຈະເກີດສະ ພາບອາກາດປັ່ນປ່ວນຮຸນແຮງເພີ່ມຕື່ມກໍເປັນໄດ້